4.1 ลักษณะผลิตภัณฑ์

ผลิตภัณฑ์ของบริษัท สามารถแบ่งออกได้เป็น 2 ประเภท คือ

1.  สายควบคุม (Control Cable)

2.  ชุดควบคุมรางกระจกหน้าต่างรถยนต์ (Window Regulator)

บริษัททำหน้าที่เป็นผู้ผลิตชิ้นส่วน OEM (Original Equipment Manufacturer) และ REM
(Replacement Equipment Manufacturer) เพื่อส่งให้แก่โรงงานประกอบของลูกค้า
ผู้ผลิตชิ้นส่วน และศูนย์อะไหล่ ซึ่งได้แก่ ผู้ผลิตรถยนต์ และรถจักรยานยนต์ ทั้งในและต่างประเทศ
รวมถึงบริษัทต่าง ๆ ในเครือของไฮเล็กซ์ คอร์ปอเรชั่น โดยรายละเอียดผลิตภัณฑ์ของบริษัทมีดังนี้

1. สายควบคุม (Control Cable)

บริษัททำการผลิตสายควบคุมทั้งที่ใช้กับรถยนต์และรถจักรยานยนต์
โดยสายควบคุมเป็นอุปกรณ์ที่มีความสำคัญมาก เนื่องจากเป็นอุปกรณ์ที่ใช้ในการควบคุมระบบต่าง ๆ
ของรถยนต์และรถจักรยานยนต์ อาทิเช่น ระบบเบรค ระบบสตาร์ทเครื่องยนต์ ระบบเกียร์
และระบบคลัช เป็นต้น บริษัทมียอดขายสายควบคุมในปี 2552 คิดเป็นสัดส่วนประมาณ ร้อยละ 79
ของยอดขายรวม โดยเป็นการขายในประเทศร้อยละ 99 และเป็นการขายต่างประเทศร้อยละ 1
ของยอดขายรวมของสายควบคุม ทั้งนี้รายละเอียดของผลิตภัณฑ์สายควบคุมของบริษัทมีดังนี้

สายควบคุมรถยนต์ (Automobile Control Cable)

บริษัทผลิตสายควบคุมระบบต่าง ๆ ในรถยนต์ โดยเน้นรถยนต์นั่งส่วนบุคคล รถบรรทุก (กระบะ)
ขนาด 1 ตัน ซึ่งโดยเฉลี่ยแล้วในรถยนต์ 1 คัน จะมีสายควบคุมประมาณ 8-16 ประเภท
ทำหน้าที่ควบคุมการทำงานของระบบต่าง ๆ ในรถยนต์ เช่น เครื่องยนต์ เกียร์ คลัช ฯลฯ ทั้งนี้
บริษัทสามารถผลิตสายควบคุมที่ใช้ในรถยนต์ได้ทุก ๆ ประเภท

แผนภาพแสดงสายควบคุมหลักของรถยนต์ที่บริษัทผลิต

[]

นอกจากสายควบคุมดังแสดงในแผนภาพข้างต้นแล้ว
บริษัทยังสามารถผลิตสายควบคุมที่ใช้ควบคุมระบบอื่น ๆ ของรถยนต์ อาทิ สายโช้ค
สายปรับเบาะที่นั่ง สายล็อคประตู สายควบคุมกระจกมองข้าง สายเครื่องปรับอากาศ
และสายไมล์/วัดความเร็ว เป็นต้น

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถยนต์ ดังนี้

หน่วย: ล้านบาท

  ------------------------- --------------- --------------- ---------------
                            2550            2551            2552

  ในประเทศ                  1,230           1,299           969

  ต่างประเทศ                 17              19              10

  รวม                       1,247           1,318           979

  อัตราการเติบโต (ร้อยละ)      14              6               (26)
  ------------------------- --------------- --------------- ---------------

สายควบคุมรถจักรยานยนต์ (Motorcycle Control Cable)

บริษัทผลิตสายควบคุมระบบต่าง ๆ ของรถจักรยานยนต์ญี่ปุ่นทุกประเภท
ซึ่งโดยเฉลี่ยแล้วในรถจักรยานยนต์ 1 คัน จะมีสายควบคุมประมาณ 8 ประเภท
ซึ่งทำหน้าที่ควบคุมการทำงานของระบบต่าง ๆ ของรถจักรยานยนต์ เช่น เครื่องยนต์ เกียร์ คลัช
ฯลฯ ทั้งนี้ บริษัทสามารถผลิตสายควบคุมที่ใช้ในรถจักรยานยนต์ได้ทุกประเภท

แผนภาพแสดงสายควบคุมหลักของรถจักรยานยนต์ที่บริษัทผลิต

[]

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถจักรยานยนต์ ดังนี้

หน่วย: ล้านบาท

  ------------------------- --------------- --------------- ---------------
                            2550            2551            2552

  ในประเทศ                  439             473             399

  ต่างประเทศ                 7               21              2

  รวม                       446             494             401

  อัตราการเติบโต (ร้อยละ)      (3)             11              (19)
  ------------------------- --------------- --------------- ---------------

2. ชุดควบคุมรางกระจกหน้าต่างรถยนต์ (Window Regulator)

ชุดควบคุมรางกระจกหน้าต่างรถยนต์เป็นอุปกรณ์ที่ใช้ในการเปิด-ปิดกระจกหน้าต่างรถยนต์
โดยเป็นผลิตภัณฑ์ที่บริษัทให้ความสำคัญในการทำตลาด เนื่องจากสามารถใช้ได้กับรถทุกชนิด
และทุกขนาด บริษัทมียอดขายชุดควบคุมรางกระจกหน้าต่างรถยนต์ในปี 2552
คิดเป็นสัดส่วนประมาณร้อยละ 18 ของยอดขายรวม โดยเป็นการขายในประเทศเกือบทั้งหมด

แผนภาพแสดงชุดควบคุมรางกระจกหน้าต่างรถยนต์แบบใช้สายควบคุม

  []

ในช่วงระยะเวลา 3 ปี ที่ผ่านมา
บริษัทมีปริมาณการจำหน่ายชุดควบคุมรางกระจกหน้าต่างรถยนต์ดังนี้

หน่วย: ล้านบาท

  ------------------------ --------------- --------------- ---------------
                           2550            2551            2552

  ในประเทศ                 428             373             295

  ต่างประเทศ                1               50              23

  รวม                      429             423             318

  อัตราการเติบโต (ร้อยละ)     (27)            (1)             (25)
  ------------------------ --------------- --------------- ---------------

สายควบคุมรถยนต์และรถจักรยานยนต์

ปัจจุบันยังไม่ชัดเจนว่าจะมีเทคโนโลยีใดที่จะนำมาใช้ผลิตทดแทนสายควบคุมได้
เนื่องจากสายควบคุมเป็นอุปกรณ์เกี่ยวกับความปลอดภัยซึ่งได้ผ่านการทดลองและวิจัยจนได้รับการยอมรับมาเป็นเวลานาน
แม้ว่าในปัจจุบันบริษัทผู้ผลิตรถยนต์และรถจักรยานยนต์ได้เริ่มนำระบบควบคุมด้วยไฟฟ้าเข้ามาใช้ทดแทนสายควบคุมในบางส่วน
เช่น การใช้ระบบดิจิตอลทดแทน สายไมล์/สายวัดความเร็ว เป็นต้น แต่ในช่วงระยะเวลาอันใกล้นี้
การทดแทนดังกล่าวคงจะเป็นไปได้เพียงบางส่วนเท่านั้น
เนื่องจากแม้จะมีการปรับเปลี่ยนไปใช้ระบบไฟฟ้า
แต่อุปกรณ์จำพวกที่เกี่ยวกับความปลอดภัยอย่างสายควบคุมก็ยังคงต้องได้รับการติดตั้งควบคู่ไปด้วย
ทั้งนี้ เพื่อให้สามารถควบคุมระบบต่าง ๆ
ของรถยนต์และรถจักรยานยนต์ได้ในกรณีที่ระบบไฟฟ้าขัดข้อง อีกทั้งเพื่อให้เกิดความปลอดภัย
เนื่องจากระบบไฟฟ้าไม่เหมาะสมในการใช้งานกับอุปกรณ์บางประเภท เช่น ถังน้ำมัน
เพราะอาจเกิดการจุดระเบิดขึ้นได้

นอกจากนี้
การเปลี่ยนแปลงไปใช้ระบบไฟฟ้าทำให้ต้นทุนในการผลิตรถยนต์และรถจักรยานยนต์ผลิตสูงกว่าการใช้สายควบคุม
เพราะต้องรวมค่าใช้จ่ายในการวิจัยและพัฒนาระบบไฟฟ้าเข้าไปเป็นส่วนหนึ่งของต้นทุนการผลิตด้วย
จึงคาดว่าในระยะแรกคงจะมีการปรับเปลี่ยนมาใช้ระบบไฟฟ้าในรถยนต์รุ่นใหม่บางรุ่นที่มีราคาสูงก่อนเท่านั้น
เช่น รถสปอร์ต
เนื่องจากผู้ผลิตสามารถตั้งราคาให้สูงขึ้นได้โดยไม่กระทบกระเทือนต่อผู้บริโภคมากนัก

สำหรับรถยนต์นั่งส่วนบุคคลส่วนใหญ่ รถกระบะ รวมทั้งรถจักรยานยนต์ โดยเฉพาะอย่างยิ่งรถรุ่นใหม่
ๆ ที่จะออก สู่ตลาดในช่วงระยะเวลา 2-3 ปีข้างหน้านั้น
บริษัทคาดว่าจะยังคงต้องใช้สายควบคุมอยู่ต่อไป
ซึ่งเมื่อพิจารณารวมกับอายุของผลิตภัณฑ์หลังออกสู่ตลาดโดยเฉลี่ยประมาณ 4-8 ปีสำหรับรถยนต์ และ
2-3 ปีสำหรับรถจักรยานยนต์
และนับรวมในส่วนอะไหล่ที่จะต้องผลิตเพื่อขายให้กับศูนย์อะไหล่อย่างต่อเนื่องอีกระยะหนึ่งหลังจากนั้น
บริษัทจึงมีความเชื่อมั่นว่าเทคโนโลยีสายควบคุมจะยังคงใช้กันอย่างแพร่หลายอีกกว่าสิบปีเป็นอย่างต่ำ

ชุดควบคุมรางกระจกหน้าต่างรถยนต์

ในส่วนของชุดควบคุมรางกระจกหน้าต่างรถยนต์นั้น
ในปัจจุบันยังไม่สามารถคิดค้นเทคโนโลยีใหม่ที่สามารถจะนำมาใช้ทดแทนได้
บริษัทจึงมีความเชื่อมั่นว่าเทคโนโลยีชุดควบคุมรางกระจกหน้าต่างรถยนต์จะยังคงได้รับการยอมรับและ
ใช้กันอย่างแพร่หลายต่อไปอีกเป็นระยะเวลานาน

4.2 การตลาดและภาวะการแข่งขัน

4.2.1 กลยุทธ์ทางการตลาด

บริษัทได้ดำเนินธุรกิจการผลิตและจำหน่ายสายควบคุมมาเป็นเวลากว่า 30 ปี
และชุดควบคุมรางกระจกหน้าต่าง รถยนต์มาเป็นเวลากว่า 12 ปี
มีผลงานและคุณภาพเป็นที่ยอมรับและไว้วางใจของลูกค้ามาอย่างต่อเนื่อง
โดยในการดำเนินงานที่ผ่านมา บริษัทมีกลยุทธ์ทางการตลาดที่สำคัญ ดังนี้

1) มุ่งเน้นกลยุทธ์เชิงรุก

  บริษัทได้จัดทำการวิจัยตลาดอุตสาหกรรมรถยนต์ ในปี 2552
  พบว่าชุดควบคุมรางกระจกหน้าต่างรถยนต์นั้น มีช่องทางการขยายส่วนแบ่งตลาดเพิ่มมากขึ้น
  เนื่องจากคู่แข่งที่จะมาตั้งฐานการผลิตในประเทศไทยยังมีจำนวนไม่สูงมากนัก
  ประกอบกับลูกค้ายังมุ่งเน้นที่จะจัดหาชิ้นส่วนภายในประเทศมากขึ้น
  จึงน่าจะเป็นโอกาสในการขยายส่วนแบ่งตลาดเพื่อตอบสนองความต้องการของลูกค้าได้มากขึ้น
  โดยบริษัทได้นำกลยุทธ์ด้าน Cost leader คือ
  การลดต้นทุนและหาแนวทางในการปรับปรุงด้านราคาให้สามารถแข่งขันได้
  ทั้งคู่แข่งในประเทศและต่างประเทศ
  รวมทั้งศึกษาด้านสิทธิประโยชน์ทางภาษีที่จะช่วยลดต้นทุนสำหรับชิ้นส่วนที่ยังคงต้องนำเข้าจากต่างประเทศอยู่

2) มุ่งเน้นการผลิตผลิตภัณฑ์ที่มีคุณภาพ

  บริษัทได้ตระหนักดีในด้านคุณภาพ
  ถึงแม้จะดำเนินการในเรื่องการลดต้นทุนโดยการวิเคราะห์คุณค่าทางวิศวกรรม (VA /VE หรือ
  Value Analyses/Value Engineering)
  แต่ยังคงรักษาระดับคุณภาพให้ได้ตามมาตรฐานที่กำหนดไว้ จากเหตุผลดังกล่าว
  บริษัทจึงได้ทำการพัฒนาคุณภาพในการผลิตมาโดยตลอด
  โดยจะเห็นได้จากการที่บริษัทได้รับประกาศนียบัตรรับรองคุณภาพและมาตรฐานด้านต่าง ๆ คือ
  ISO 14001 และ ISO/TS 16949 ทั้งนี้
  การที่บริษัทสามารถรักษามาตรฐานการผลิตให้มีคุณภาพอย่างสม่ำเสมอ
  จึงทำให้การผลิตของบริษัทมีประสิทธิภาพ มีของเสียระหว่างผลิตน้อย
  ซึ่งส่งผลให้บริษัทมีต้นทุนการผลิตที่ต่ำลงด้วย

3) มุ่งเน้นความสัมพันธ์กับลูกค้า

  บริษัทยังคงเน้นด้านการสร้างความพึงพอใจของลูกค้า ซึ่งเน้นในหลักการบริการลูกค้าสัมพันธ์
  (Customer Relation Management : CRM)
  โดยศึกษาความต้องการของลูกค้าอย่างชัดเจนในทุก ๆ ด้าน คือ ด้านคุณภาพ ราคา
  และการส่งมอบ (QCD)
  เพื่อที่จะบริหารจัดการให้สอดคล้องและตอบสนองความต้องการของลูกค้าได้อย่างมีสัมพันธ์ภาพที่ดีต่อกัน
  โดยมีการกำหนดวัดระดับความพึงพอใจของลูกค้าไว้เป็นเป้าหมายขององค์กร
  พร้อมทั้งนำมาวิเคราะห์และกำหนดแผนการปรับปรุงร่วมกัน
  เพื่อสร้างความพึงพอใจสูงสุดให้แก่ลูกค้า
  อีกทั้งยังได้กำหนดแผนการออกเยี่ยมลูกค้าเพื่อรับทราบปัญหาต่าง ๆ
  และนำข้อเสนอแนะของลูกค้ามาปรับปรุงอย่างต่อเนื่อง โดยบริษัทได้เข้าร่วมกิจกรรมต่าง ๆ
  ที่เกี่ยวข้องกับอุตสาหกรรมยานยนต์อย่างสม่ำเสมอ นอกจากนี้
  บริษัทยังมีการส่งพนักงานไปร่วมพัฒนาผลิตภัณฑ์กับบริษัทผู้ผลิตรถยนต์และรถจักรยานยนต์
  เพื่อให้พนักงานเข้าใจความต้องการของลูกค้าและสามารถออกแบบผลิตภัณฑ์ให้ตรงกับความต้องการของลูกค้าได้
  ซึ่งการร่วมมือเพื่อพัฒนาผลิตภัณฑ์ดังกล่าวจะเป็นการช่วยสร้างความสัมพันธ์อันดีกับลูกค้าและเพิ่มโอกาสในการขายผลิตภัณฑ์ของบริษัทต่อไป

4)  การจัดส่งผลิตภัณฑ์ได้ตรงต่อเวลา

  การจัดส่งผลิตภัณฑ์ได้ตรงตามเวลาที่ลูกค้าต้องการเป็นปัจจัยที่สำคัญไม่น้อยไปกว่าคุณภาพของผลิตภัณฑ์
  บริษัทได้พัฒนาระบบการจัดส่งผลิตภัณฑ์ให้แก่ลูกค้าอย่างต่อเนื่อง โดยใช้ระบบ Toyota
  Production System (TPS) ซึ่งเป็นระบบ ที่คิดค้นโดยโตโยต้า มอเตอร์ คอร์ปอเรชั่น
  มาใช้ในกระบวนการผลิต
  เพื่อเพิ่มประสิทธิภาพในการผลิตและจัดส่งผลิตภัณฑ์ของบริษัทให้แก่ลูกค้าและในปัจจุบันก็มีลูกค้าหลาย
  ๆ ลูกค้าเริ่มใช้การขนส่งระบบ Milk run มากขึ้น
  ดังนั้นทางบริษัทจึงจำเป็นต้องดำเนินการในการผลิตและเตรียมสินค้าเพื่อให้พร้อมต่อการขนส่งตามที่ลูกค้าต้องการ

5) การมีพันธมิตรทางธุรกิจที่เป็นที่ยอมรับ

  การที่บริษัทมีพันธมิตรทางธุรกิจที่มีชื่อเสียงและเป็นที่ยอมรับของผู้ผลิตรถยนต์และรถจักรยานยนต์
  อาทิเช่น ไฮเล็กซ์ คอร์ปอเรชั่น การทำสัญญาการใช้สิทธิและรับความช่วยเหลือทางด้านเทคนิค
  การทำสัญญาการรับความช่วยเหลือทางด้านเทคนิคในการผลิตสายควบคุมรถยนต์จาก Daedong
  System ประเทศเกาหลี การทำสัญญาความร่วมมือในการผลิตสาย ควบคุมในรถยนต์กับ
  Flextech จากประเทศอาร์เจนตินา
  เป็นเหตุผลสำคัญที่ทำให้บริษัทได้รับการยอมรับในด้านมาตรฐานและคุณภาพของผลิตภัณฑ์จากลูกค้า

6) กลยุทธ์ด้านการกำหนดราคา

  ในสภาวะการแข่งขันที่รุนแรงทั้งคู่แข่งในประเทศและต่างประเทศนั้น
  ส่งผลให้ทางบริษัทต้องทำการควบคุมต้นทุนการผลิตให้ลดลงอย่างต่อเนื่อง
  โดยการใช้ระบบการผลิตที่มีประสิทธิภาพและเป็นไปตามมาตรฐาน

  ทั้งนี้ การมุ่งเน้นในการบริหารจัดการรวมทั้งการพัฒนาผู้ผลิตชิ้นส่วน
  ให้มีความสามารถที่จะดำเนินการด้วยต้นทุนที่ต่ำ
  เพื่อให้ได้มาซึ่งราคาที่เหมาะสมและสามารถแข่งขันได้
  จะช่วยส่งผลให้บริษัทสามารถกำหนดราคาผลิตภัณฑ์ที่เป็นไปตามความคาดหวังของลูกค้าและสามารถแข่งขันกับคู่แข่งขันได้

7) กลยุทธ์การพัฒนาชิ้นส่วนภายในประเทศ (Local Parts)

  บริษัทมีแผนที่จะพัฒนาผู้ผลิตชิ้นส่วนในประเทศให้มากขึ้น
  เพื่อที่จะหลีกเลี่ยงการสั่งซื้อวัตถุดิบนำเข้าจากต่างประเทศ ซึ่งจะทำให้ต้นทุนต่ำลง
  ส่งผลให้มีความยืดหยุ่นในการใช้กลยุทธ์ด้านราคาในการแข่งขัน
  และการวางแผนผลิตชิ้นส่วนรุ่นใหม่ ๆ ในระยะยาว
  และเพื่อเป็นการลดความเสี่ยงในด้านของอัตราแลกเปลี่ยน

4.2.2 กลุ่มลูกค้าเป้าหมาย

ในปี 2552 บริษัทมียอดขายรวมทั้งสิ้นจำนวน 1,751 ล้านบาท
โดยเมื่อแบ่งสัดส่วนยอดขายของบริษัทในปี 2552 แยกตามยี่ห้อของลูกค้า
(รวมยอดขายให้แก่ศูนย์อะไหล่ของผู้ผลิตรถยนต์และรถจักรยานยนต์แต่ละราย)
จะสามารถแบ่งได้ตามแผนภูมิวงกลมดังนี้

[][]

กลุ่มลูกค้าเป้าหมายของบริษัท สามารถแบ่งได้ดังนี้

1. ผู้ผลิตรถยนต์และรถจักรยานยนต์

กลุ่มลูกค้าผู้ผลิตรถยนต์

กลุ่มลูกค้าของบริษัทสำหรับธุรกิจผลิตสายควบคุมรถยนต์ และชุดควบคุมรางกระจกหน้าต่างรถยนต์
ได้แก่ บริษัทผู้ผลิตรถยนต์ชั้นนำต่าง ๆ อันได้แก่ บริษัท ฮอนด้า ออโตโมบิล (ประเทศไทย) จำกัด
บริษัท โตโยต้า มอเตอร์ เอเชีย แปซิฟิค เอ็นจิเนียริ่ง แอนด์ แมนูแฟคเจอริ่ง จำกัด บริษัท
อีซูซุมอเตอร์ (ประเทศไทย) จำกัด บริษัท มิตซูบิชิ มอเตอร์ส (ประเทศไทย) จำกัด เป็นต้น
ซึ่งลูกค้าดังกล่าวเป็นลูกค้าของบริษัทมาเป็นเวลานาน โดยบริษัทมีรายได้จากลูกค้ารายใหญ่คือบริษัท
ฮอนด้า ออโตโมบิล (ประเทศไทย) จำกัด คิดเป็นร้อยละ 28 ของยอดขายรวม ทั้งนี้
เพื่อเป็นการลดความเสี่ยงจากการพึ่งพาลูกค้ารายใหญ่ บริษัท
จึงมีนโยบายเพิ่มส่วนแบ่งตลาดจากลูกค้าเดิมรายอื่น ๆ และขยายฐานสู่ลูกค้าใหม่เพิ่มมากขึ้น
โดยจะเน้นไปที่กลุ่มบริษัทผู้ผลิตรถยนต์ที่จะย้ายฐานการผลิตมายังประเทศไทย
นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย []
ซึ่งเป็นไปตามเป้าหมายหลักของบริษัทที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำ
ในภูมิภาคเอเชียตะวันออกเฉียงใต้

ทั้งนี้ผู้ผลิตรถยนต์ที่เป็นลูกค้าของบริษัท ในช่วงระยะเวลา 5 ปี (ตั้งแต่ปี 2548 – 2552) มีดังนี้

+--------------------------+-------------------------------------------+
| บริษัทผู้ผลิตรถยนต์            | รุ่นรถยนต์                                   |
+--------------------------+-------------------------------------------+
| []                       | - Soluna, Vios, Corolla, Altis, Corona,   |
|                          | Camry, Hilux Tiger, Hilux Vigo, Wish,     |
|   []                     | Yaris, Fortuner                           |
|                          |                                           |
|   []                     | - City, Jazz, Civic, Accord, CR-V         |
|                          |                                           |
| []                       | - Space Wagon, Strada, Lancer Cedia,      |
|                          | G-Wagon, Triton, Fuso, Pajaro sport,      |
| []                       | Lancer EX                                 |
|                          |                                           |
|                          | - D-Max, MU-7, TFR, Truck N*Series &      |
|                          | F*Series                                  |
|                          |                                           |
|                          | - Teana, Big-M, NV, Cefiro, Frontier,     |
|                          | Navara, Tida,                             |
|                          |                                           |
|                          | March                                     |
|                          |                                           |
|                          | []                                        |
|                          |                                           |
|                          | - Ranger, BT-50, Ford Everest, Mazda 2,   |
|                          | Ford Fiesta                               |
|                          |                                           |
|                          | - Mega, Dutro, Series 3,5                 |
|                          |                                           |
|                          | - Captiva, Aveo, Corolado                 |
+--------------------------+-------------------------------------------+

  กลุ่มลูกค้าผู้ผลิตรถจักรยานยนต์

กลุ่มลูกค้าของบริษัทสำหรับธุรกิจผลิตสายควบคุมรถจักรยานยนต์ ได้แก่ บริษัท ไทยฮอนด้า
แมนูแฟคเจอริ่ง จำกัด บริษัท ไทยยามาฮ่า มอเตอร์ จำกัด บริษัท ไทยซูซูกิมอเตอร์ จำกัด บริษัท
คาวาซากิ มอเตอร์ เอ็นเตอร์ไพรส์ (ประเทศไทย) จำกัด
บริษัทมีรายได้จากลูกค้ารายใหญ่คือบริษัท ไทยฮอนด้า แมนูแฟคเจอริ่ง จำกัด คิดเป็นร้อยละ 12
ของยอดขายรวม
เพื่อเป็นการลดความเสี่ยงจากการพึ่งพาลูกค้ารายใหญ่เช่นเดียวกับลูกค้าในกลุ่มผู้ผลิตรถยนต์
บริษัทมีนโยบายเพิ่มส่วนแบ่งตลาดจากลูกค้าเดิม และขยายฐานลูกค้าใหม่เพิ่มมากขึ้น
โดยจะเน้นไปที่กลุ่มบริษัทผู้ผลิตรถจักรยานยนต์ที่จะย้ายฐานการผลิตมายังประเทศไทย
นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย
ทั้งนี้เป็นไปตามเป้าหมายหลักของบริษัทที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำในภูมิภาคเอเชียตะวันออกเฉียงใต้

ทั้งนี้ผู้ผลิตรถจักรยานยนต์ที่เป็นลูกค้าของบริษัท ในช่วงระยะเวลา 5 ปี (ตั้งแต่ปี 2548 - 2552)
มีดังนี้

+--------------------------+-------------------------------------------+
| บริษัทผู้ผลิตรถจักรยานยนต์      | รุ่นรถจักรยานยนต์                             |
+--------------------------+-------------------------------------------+
|                          | - Wave, Phantom, Nice, Dream, Sonic, CBR, |
|                          | NSR, Tena,                                |
|                          |                                           |
|                          | Click, Air Blade, Scoopy                  |
|                          |                                           |
|                          | - Smash, RC100, Step, Katana, Jarato,     |
|                          | Hayata                                    |
|                          |                                           |
|                          |   - Mio, Nouvo, X-1, Spark Nano, Fresh,   |
|                          |   Speed, Fino                             |
|                          |                                           |
|                          | - Kaze, Boss, GTO, KL650, KLX300, KSR,    |
|                          | KRK Victor ,                              |
|                          |                                           |
|                          | KR, EX250 Ninja, ER650                    |
+--------------------------+-------------------------------------------+

[]

2. ศูนย์อะไหล่รถยนต์และรถจักรยานยนต์

กลุ่มลูกค้าศูนย์อะไหล่รถยนต์และรถจักรยานยนต์เป็นกลุ่มลูกค้าต่อเนื่องจากกลุ่มลูกค้าผู้ผลิตรถยนต์และ
รถจักรยานยนต์
เนื่องจากเป็นส่วนของการบริการอะไหล่และซ่อมบำรุงรถยนต์และรถจักรยานยนต์ของผู้ผลิตแต่ละรายการขยายตัวของลูกค้ากลุ่มนี้จึงเป็นไปในทิศทางเดียวกันกับกลุ่มลูกค้าผู้ผลิตรถยนต์และรถจักรยานยนต์

บริษัทมีทีมการตลาดที่มีประสบการณ์ในการขายตรงและการบริการหลังการขายเป็นของตนเอง
โดยเจ้าหน้าที่การตลาดของบริษัทจะทำการหารายชื่อและกลุ่มลูกค้าเป้าหมาย
ซึ่งมีทั้งกลุ่มเป้าหมายที่เป็นบริษัทในเครือและกลุ่มเป้าหมายใหม่
จากนั้นจะส่งทีมการตลาดซึ่งมีความเชี่ยวชาญและได้รับการอบรมในเรื่องผลิตภัณฑ์เป็นอย่างดีเข้าไปติดต่อ
โดยบริษัทได้เน้นถึงความสำคัญของบริการหลังการขาย
โดยเจ้าหน้าที่การตลาดจะเข้าเยี่ยมเยียนและพบปะกับลูกค้าอย่างสม่ำเสมอเพื่อรับทราบปัญหาและนำไปปรับปรุงการปฏิบัติงานให้อยู่ในระดับสูงสุดตามที่ลูกค้าคาดหวัง

4.2.3 การจำหน่ายและช่องทางการจำหน่าย

บริษัทมีช่องทางการจัดจำหน่ายผลิตภัณฑ์ดังนี้

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ในลักษณะ OEM
    (Original Equipment Manufacturer) ให้แก่ผู้ผลิตรถยนต์และรถจักรยานยนต์โดยตรง
    (First Tier) โดยผลิตตามแบบ (Specification) ที่ผู้ผลิตกำหนดไว้ในแต่ละรุ่น
    และทำสัญญากับผู้ผลิตตามระยะเวลาในการผลิตแต่ละรุ่น ซึ่งมีระยะเวลาการผลิตประมาณ 4-8
    ปี สำหรับรถยนต์ และ 2-3 ปี สำหรับรถจักรยานยนต์

-   การจัดจำหน่ายสายควบคุมและชุดควบคุมรางกระจกหน้าต่างรถยนต์หรือชิ้นส่วน
    (Components) ของสายควบคุมและชุดควบคุมรางกระจกหน้าต่างรถยนต์ในลักษณะ OEM
    ให้แก่ผู้ผลิตชิ้นส่วนรถยนต์และ รถจักรยานยนต์ (Second Tier)
    เพื่อผลิตเพิ่มเติมก่อนส่งให้แก่ผู้ผลิตรถยนต์และรถจักรยานยนต์ต่อไป
    โดยเป็นการผลิตตามคำสั่งซื้อของผู้ผลิตชิ้นส่วนนั้น ๆ

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ให้แก่ศูนย์อะไหล่ของรถยนต์และรถจักรยานยนต์ในลักษณะ
    REM (Replacement Equipment Manufacturer) โดยใช้ช่องทางเดียวกันกับ
    การจัดจำหน่ายในลักษณะ OEM
    เนื่องจากเป็นการจำหน่ายให้แก่ศูนย์บริการของผู้ผลิตรถยนต์และรถจักร-ยานยนต์แต่ละราย
    ทั้งนี้จะเป็นการจัดจำหน่ายตามใบคำสั่งซื้อเป็นครั้ง ๆ ไป

เมื่อพิจารณาสัดส่วนยอดขายของบริษัทในลักษณะ OEM และ REM แล้ว ยอดขายของบริษัทในปี 2552
กว่าร้อยละ99
ของยอดขายรวมมาจากการจัดจำหน่ายสายควบคุมและชุดควบคุมรางกระจกหน้าต่างรถยนต์หรือชิ้นส่วนของสายควบคุมและชุดควบคุมรางกระจกหน้าต่างรถยนต์ในลักษณะ
OEM โดยมียอดขายที่เป็นการจัดจำหน่ายในลักษณะ REM เพียง ประมาณร้อยละ 1

ในปัจจุบัน บริษัทมีสัดส่วนรายได้จากการขายในประเทศต่อต่างประเทศเท่ากับร้อยละ 96 ต่อร้อยละ
4 โดยมีการส่งออกไปยังประเทศมาเลเซีย จีน บราซิล สหรัฐอเมริกา อินเดีย เวียดนาม ญี่ปุ่น
อินโดนีเซีย และสเปน

ทั้งนี้ ในการจำหน่ายผลิตภัณฑ์ให้แก่ผู้ผลิตรถยนต์หรือรถจักรยานยนต์
บริษัทจะต้องผ่านกระบวนการคัดเลือกผู้ผลิตชิ้นส่วนซึ่งจะเริ่มตั้งแต่บริษัทผู้ผลิตรถยนต์
หรือรถจักรยานยนต์ประกาศแผนการผลิต
โดยจะเปิดให้บริษัทผู้ผลิตชิ้นส่วนเข้าร่วมเสนอราคาเพื่อเป็นผู้ผลิตชิ้นส่วน
โดยการนำเสนอแบบและราคาของชิ้นส่วนสำหรับรถยนต์ หรือรถจักรยานยนต์เป็นรุ่น ๆ ไป

กระบวนการคัดเลือกผู้ผลิตชิ้นส่วนสำหรับรถยนต์และรถจักรยานยนต์แต่ละรุ่นมีดังนี้

[]

ขั้นตอนที่ 1 บริษัทผู้ผลิตรถยนต์หรือรถจักรยานยนต์ประกาศแผนการผลิตรถรุ่นใหม่ โดยให้รายละเอียดเกี่ยวกับระยะเวลาที่เริ่มออกแบบ ทดสอบ กระทั่งเริ่มทำการผลิตจริง ตลอดจนกำหนดคุณสมบัติ จำนวน และเงื่อนไขอื่น ๆ ของผลิตภัณฑ์ที่ต้องการแก่บริษัทผู้ผลิตชิ้นส่วน 

ขั้นตอนที่ 2 บริษัทผู้ผลิตชิ้นส่วนดำเนินการออกแบบและ/หรือผลิตชิ้นงานต้นแบบ
เพื่อประมาณการต้นทุนและนำเสนอราคาตลอดจนแสดงถึงความพร้อมและศักยภาพในการผลิตให้แก่บริษัทผู้ผลิตรถยนต์หรือรถจักรยานยนต์เพื่อพิจารณาคัดเลือก

ขั้นตอนที่ 3 บริษัทผู้ผลิตรถยนต์หรือรถจักรยานยนต์พิจารณาคัดเลือกผลิตภัณฑ์ที่มีคุณสมบัติครบถ้วน
ตรงตาม คุณสมบัติที่ต้องการ และแจ้งผลการคัดเลือกให้แก่บริษัทผู้ผลิตชิ้นส่วนที่ได้รับการคัดเลือกนั้น

ขั้นตอนที่ 4 ผู้ผลิตชิ้นส่วนได้รับการคัดเลือกเป็นผู้ผลิต โดยมีการแจ้งเป็นลายลักษณ์อักษร
และผู้ผลิตชิ้นส่วนต้อง
จัดทำแผนการดำเนินงานให้สอดคล้องกับแผนการผลิตหลักของผู้ประกอบรถยนต์หรือรถจักรยานยนต์

ขั้นตอนที่ 5 และ 6
บริษัทผู้ผลิตชิ้นส่วนที่ได้รับการคัดเลือกดำเนินการผลิตส่งโรงงานผู้ผลิตรถยนต์หรือรถจักรยานยนต์ตามช่วงระยะเวลาต่าง
ๆ ที่ผู้ประกอบรถกำหนด ตลอดจนต้องทำการผลิตส่งให้ศูนย์บริการหลังการขายเพื่อ
ใช้เป็นอะไหล่ต่อไป

4.2.4 แนวโน้มภาวะอุตสาหกรรมและการแข่งขันในอนาคต

ในปี 2552 ประเทศไทยต้องเผชิญกับภาวะเศรษฐกิจตกต่ำ
อันเป็นผลกระทบจากกรณีที่สถาบันการเงินในสหรัฐอเมริกาและในประเทศกลุ่มผู้นำเศรษฐกิจขาดสภาพคล่องอย่างหนัก
ปัญหาดังกล่าวได้ลุกลามกลายเป็นวิกฤตทางเศรษฐกิจของโลก ส่งผลต่อเศรษฐกิจในหลาย ๆ
ประเทศ โดยเฉพาะอย่างยิ่งในกลุ่มประเทศที่พัฒนาแล้ว รวมไปถึงประเทศกำลังพัฒนาต่าง ๆ
ที่พึ่งพิงการส่งออกเป็นหลัก ซึ่งต่างก็ได้รับผลกระทบจากกำลังซื้อต่างประเทศที่ลดลง
ปัจจัยดังกล่าวมีผลทำให้ภาคอุตสาหกรรมยานยนต์ในช่วงปลายปีเกิดการหดตัว
โดยมียอดผลิตรถยนต์รวมทั้งสิ้น 999,378 คัน ลดลง 28% จากปีก่อน
ส่วนรถจักรยานยนต์มียอดผลิตรวมทั้งสิ้น 1,634,113 คัน ลดลง 14%

สถิติยอดผลิตรถยนต์และรถจักรยานยนต์

  (หน่วย : คัน)

  ------ ----------- ---------- ---------- -------------- ------------- ----------- ----------- --------------
  ปี      รถยนต์                                            รถจักรยานยนต์                           

         ยอดผลิต      ยอดขาย     ยอดส่งออก   อัตราการเติบโต   ยอดผลิต        ยอดขาย      ยอดส่งออก    อัตราการเติบโต

                     ในประเทศ              ของยอดผลิต (%)                ในประเทศ                ของยอดผลิต (%)

  2550   1,287,379   598,287    689,092    8              3,334,798     1,545,313   1,789,485   (6)

  2551   1,394,029   610,317    783,712    8              3,011,688     1,756,476   1,255,212   (10)

  2552   999,378     447,318    552,060    (28)           1,634,113     1,518,833   115,280     (14)
  ------ ----------- ---------- ---------- -------------- ------------- ----------- ----------- --------------

ที่มา : สภาอุตสาหกรรมแห่งประเทศไทย

แนวโน้มอุตสาหกรรมยานยนต์ปี 2553 คาดว่าจะปรับตัวเพิ่มขึ้นเมื่อเปรียบเทียบกับปีที่ผ่านมา
ทั้งด้านการผลิตเพื่อจำหน่ายในประเทศและเพื่อการส่งออก โดยประเมินว่าในปี 2553
จะมียอดการผลิตรถยนต์ประมาณ 1.43 ล้านคัน เพิ่มขึ้น 43% จากปีก่อน
ส่วนรถจักรยานยนต์เฉพาะที่เป็น CBU มียอดผลิตประมาณ 1.78 ล้านคัน เพิ่มขึ้น 9%
เนื่องจากเศรษฐกิจทั้งภายในและต่างประเทศเริ่มปรับตัวเข้าสู่สภาวะปกติ
ประกอบกับมีการลดภาษีสรรพสามิตสำหรับรถยนต์นั่งที่ใช้พลังงานทดแทน (อีโคคาร์) ซึ่งบริษัท นิสสัน
มอเตอร์ (ประเทศไทย) จำกัด จะเป็นผู้ผลิตรายแรกทำการเปิดตัวในเดือนมีนาคม 2553
เป็นครั้งแรก ที่ประเทศไทยจะมีรถยนต์ประหยัดพลังงานมาตรฐานสากลออกสู่ตลาดอย่างเป็นทางการ
นอกจากนั้น ระหว่างกลุ่มประเทศอาเซียนที่มีการทำข้อตกลงภายใต้กรอบ AFTA
ได้ทำการลดอัตราภาษีนำเข้าสินค้ากลุ่มรถยนต์ และชิ้นส่วนยานยนต์ให้เหลือร้อยละ 0 อีกด้วย

ในปัจจุบันค่าเงินบาทค่อนข้างมีเสถียรภาพ ราคาน้ำมันภายในประเทศมีการปรับตัวเพิ่มขึ้นไม่มากนัก
น่าจะเป็นผลดีกับอุตสาหกรรมยานยนต์ โดยเฉพาะรถยนต์นั่ง
ในขณะที่รถกระบะและรถเพื่อการพาณิชย์อื่นก็ได้รับผลจากการฟื้นตัวของเศรษฐกิจนี้เช่นกัน จึงเชื่อว่า
กำลังการซื้อของผู้บริโภคน่าจะเพิ่มมากขึ้น

อย่างไรก็ตาม ประเทศไทยอาจสูญเสียโอกาสในการลงทุน
เนื่องจากปัญหาความไม่มั่นคงทางการเมือง
ความไม่ชัดเจนในนโยบายสนับสนุนอุตสาหกรรมรถยนต์ซึ่งควรมีควบคู่กับแผนนโยบายด้านพลังงานในอนาคต
และการบังคับใช้ ข้อกฎหมายการลงทุน ซึ่งจะมีผลต่อการลงทุนโดยรวมในประเทศ
และเป็นปัจจัยหลักที่จะส่งผลกระทบต่อการเติบโตของประเทศไทยในอุตสาหกรรมยานยนต์

 สภาวะการแข่งขันในต่างประเทศ 

บริษัทมีการผลิตเพื่อส่งออก ปี 2552 เป็นร้อยละ 4 ของยอดขายรวม ทั้งนี้
การส่งออกสายควบคุมและชุดควบคุม
รางกระจกหน้าต่างรถยนต์ของบริษัทส่วนใหญ่จะไม่ใช่การส่งออกผลิตภัณฑ์สำเร็จรูป
แต่จะเป็นการส่งออกชิ้นส่วน (Component Part) ไปยังประเทศมาเลเซีย เวียดนาม มาเลเซีย
ญี่ปุ่น จีน อินเดีย และอินโดนีเซีย เป็นต้น ซึ่งส่วนใหญ่เป็นการส่งออกไปยังบริษัทในกลุ่มไฮเล็กซ์
คอร์ปอเรชั่น ทั้งนี้ การผลิตชิ้นส่วนดังกล่าวเป็นในลักษณะของ OEM
ซึ่งการแข่งขันในตลาดต่างประเทศ โดย เฉพาะอย่างยิ่งในแถบเอเชียตะวันออกเฉียงใต้นั้น
มีแนวโน้มที่จะทวีความรุนแรงมากยิ่งขึ้น
เนื่องจากผู้ผลิตรถยนต์มีนโยบายในการจัดหาวัตถุดิบและชิ้นส่วนประกอบ
โดยเปรียบเทียบต้นทุนในการจัดซื้อจากผู้ผลิตชิ้นส่วนหลายประเทศ
ทำให้บริษัทผู้ผลิตสายควบคุมและชุดควบคุมรางกระจกหน้าต่างรถยนต์ในต่างประเทศ เช่น
บริษัทผู้ผลิตสายควบคุมในประเทศจีน ซึ่งมีต้นทุนค่าแรงในการผลิตต่ำจะมีความได้เปรียบ
อย่างไรก็ตาม บริษัทยังมีข้อได้เปรียบด้านผลิตภัณฑ์ที่มีคุณภาพสูง
เนื่องจากบริษัทเป็นผู้ผลิตที่อยู่ในอุตสาหกรรมมานาน อีกทั้งมีชื่อเสียงเป็นที่ยอมรับ
โดยได้รับลิขสิทธิ์และความช่วยเหลือทางด้านเทคนิคจากไฮเล็กซ์ คอร์ปอเรชั่น
ซึ่งบริษัทมีชื่อเสียงระดับโลกในด้านเทคโนโลยีการผลิตสายควบคุมและชุดควบคุมรางกระจกหน้าต่างรถยนต์
ทำให้ผลิตภัณฑ์ของบริษัทเป็นที่น่าเชื่อถือและได้รับการยอมรับในเรื่องของคุณภาพเป็นอย่างสูงจากผู้ผลิต

อนึ่ง ภายใต้สัญญาการใช้สิทธิและรับความช่วยเหลือทางด้านเทคนิค (License and Technical
Assistance Agreement) ที่บริษัททำกับไฮเล็กซ์ คอร์ปอเรชั่นนั้น
บริษัทมีข้อตกลงว่าจะไม่ส่งออกผลิตภัณฑ์ไปนอกประเทศที่มีบริษัทในกลุ่ม ของไฮเล็กซ์
คอร์ปอเรชั่นตั้งอยู่ เว้นแต่จะได้รับคำยินยอมเป็นลายลักษณ์อักษรจากไฮเล็กซ์ คอร์ปอเรชั่นก่อน

ในส่วนของการจำหน่ายผลิตภัณฑ์ให้กับลูกค้าอื่นในต่างประเทศ ที่ไม่ใช่บริษัทในกลุ่มของไฮเล็กซ์
คอร์ปอเรชั่นนั้น บริษัทสามารถดำเนินการได้ทันที หากได้รับคำยินยอมเป็นลายลักษณ์อักษร
โดยหากเป็นการจำหน่ายผลิตภัณฑ์ไปยังประเทศ ที่มีบริษัทในกลุ่มของไฮเล็กซ์
คอร์ปอเรชั่นตั้งอยู่และเป็นความต้องการของลูกค้าที่จะซื้อตรงจากบริษัท
บริษัทสามารถจำหน่ายให้กับลูกค้าได้โดยตรง ไม่จำเป็นต้องจำหน่ายผ่านบริษัทในกลุ่มของไฮเล็กซ์
คอร์ปอเรชั่นแต่อย่างใด

4.3 การจัดหาผลิตภัณฑ์

4.3.1 กำลังการผลิต

บริษัทมีกำลังการผลิตและอัตราการใช้กำลังการผลิตในช่วงปี 2550 - 2552 ดังตารางต่อไปนี้

+----------------------------------+-----------+-----------+-----------+
|                                  | 2550      | 2551      | 2552      |
+==================================+===========+===========+===========+
| สายควบคุมรถยนต์                    |           |           |           |
+----------------------------------+-----------+-----------+-----------+
|   กำลังการผลิต (เส้น)               | 2         | 2         | 2         |
|                                  | 3,280,000 | 6,275,200 | 9,200,000 |
+----------------------------------+-----------+-----------+-----------+
|   การผลิตจริง (เส้น)                | 1         | 1         | 1         |
|                                  | 7,296,192 | 4,451,524 | 3,867,548 |
+----------------------------------+-----------+-----------+-----------+
|   อัตราการใช้กำลังการผลิต (ร้อยละ)    | 74        | 55        | 48        |
+----------------------------------+-----------+-----------+-----------+
| สายควบคุมรถจักรยานยนต์              |           |           |           |
+----------------------------------+-----------+-----------+-----------+
|   กำลังการผลิต (เส้น)               | 1         | 1         | 1         |
|                                  | 3,253,600 | 1,366,000 | 6,000,000 |
+----------------------------------+-----------+-----------+-----------+
|   การผลิตจริง (เส้น)                | 9,891,784 | 8,091,816 | 8,273,899 |
+----------------------------------+-----------+-----------+-----------+
|   อัตราการใช้กำลังการผลิต (ร้อยละ)    | 75        | 71        | 52        |
+----------------------------------+-----------+-----------+-----------+
| ชุดควบคุมรางกระจกหน้าต่างรถยนต์       |           |           |           |
+----------------------------------+-----------+-----------+-----------+
|   กำลังการผลิตรวม (ชุด)             | 1,728,000 | 2,000,000 | 2,505,600 |
+----------------------------------+-----------+-----------+-----------+
|   การผลิตจริง - แบบใช้สายควบคุม (ชุด) | 688,000   | 774,796   | 612,513   |
+----------------------------------+-----------+-----------+-----------+
|   อัตราการใช้กำลังการผลิต (ร้อยละ)    | 40        | 39        | 24        |
+----------------------------------+-----------+-----------+-----------+

  4.3.2 ขั้นตอนการผลิต

ขั้นตอนการผลิตสายควบคุมรถยนต์และรถจักรยานยนต์

การผลิตสายควบคุมรถยนต์และรถจักรยานยนต์มีขั้นตอนการผลิตที่เหมือนกันทุกประการ
โดยสามารถแบ่งออกได้เป็น 5 ขั้นตอนหลัก ดังนี้

1. ขั้นตอนการผลิตสายนอก เริ่มจากการเตรียมวัตถุดิบ
โดยนำลวดกลมที่มีคุณภาพและขนาดตามความต้องการของลูกค้ามารีดให้แบน
จากนั้นจึงนำลวดซึ่งได้ผ่านการรีดแบนแล้วมาเข้าเครื่องม้วนเป็นท่อ
แล้วจึงนำท่อที่ได้มาหุ้มพลาสติกอีกชั้นหนึ่ง ก่อนที่จะตัดให้ได้ขนาดตามต้องการ

2. ขั้นตอนการผลิตสายใน เริ่มจากการนำลวดสำเร็จรูปมาตัดให้ได้ขนาดตามต้องการ
ปอกฉนวนที่ปลาย (กรณี ที่ลวดนั้นหุ้มพลาสติก) ใช้แรงกดทำให้ลวดนั้นบานออก และใส่หัวยึด
เพื่อรอนำไปประกอบกับสายนอก

3. ขั้นตอนการผลิตชิ้นส่วน
นำเม็ดพลาสติกมาหลอมและฉีดขึ้นรูปพลาสติกตามแบบที่ต้องการเพื่อนำไปเป็นส่วน

พลาสติกสำเร็จรูป ประกอบสำหรับสายควบคุมรถยนต์ต่อไป

4. ขั้นตอนการประกอบ นำสายนอกมาประกอบกับสายใน โดยติดอุปกรณ์และชิ้นส่วนประกอบอื่น ๆ
ตามคุณลักษณะของสายควบคุมรถยนต์ประเภทที่ต้องการ

5. ขั้นตอนการตรวจสอบคุณภาพ
บริษัทจะทำการตรวจสอบคุณภาพของชิ้นงานก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

ขั้นตอนการผลิตชุดควบคุมรางกระจกหน้าต่างรถยนต์

  [] การผลิตชุดควบคุมรางกระจกหน้าต่างรถยนต์แบ่งออกได้เป็น 4 ขั้นตอนหลักดังนี้

1.  ขั้นตอนการประกอบโครงชุดรางเลื่อน
    เริ่มจากการนำโครงเหล็กที่จัดซื้อมาประกอบเข้าชุดตามแบบที่ต้องการ

2.  ขั้นตอนการประกอบชิ้นส่วนหลัก เป็นการติดตั้งมอเตอร์ ลูกล้อ และสายเคเบิล
    (แบบสายควบคุม) ทาจาระบี เป็นต้น

3.  ขั้นตอนการประกอบเก็บรายละเอียด เก็บรายละเอียดต่าง ๆ และใส่ตัวน๊อต หรือตัวยึด

4.  ขั้นตอนการตรวจสอบคุณภาพ โดยจะต้องมีการตรวจสอบคุณภาพของชิ้นงาน
    ก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

4.3.3 การจัดหาวัตถุดิบ

ในการผลิตสายควบคุมรถยนต์และรถจักรยานยนต์ และชุดควบคุมรางกระจกหน้าต่างรถยนต์นั้น
บริษัทมีการจัดหาวัตถุดิบและชิ้นส่วนประกอบจากทั้งคู่ค้าภายในประเทศและต่างประเทศ
ทั้งนี้ชิ้นส่วนประกอบต่าง ๆ (Component Parts) ที่บริษัทสั่งซื้อนั้น
เป็นชิ้นส่วนที่บริษัทยังไม่สามารถหาผู้ผลิตในประเทศได้ หรือไม่คุ้มทุนที่จะผลิต

ในปี 2552
บริษัทมีการจัดซื้อวัตถุดิบและชิ้นส่วนประกอบเพื่อนำมาใช้ในกระบวนการผลิตสายควบคุมรถยนต์และรถจักรยานยนต์
และชุดควบคุมรางกระจกหน้าต่างรถยนต์ คิดเป็นมูลค่ารวมทั้งสิ้นประมาณ 1,166 ล้านบาท
ทั้งนี้เป็นการจัดซื้อจากคู่ค้าในประเทศไทยคิดเป็นสัดส่วนประมาณร้อยละ 62
และเป็นการจัดซื้อจากคู่ค้าต่างประเทศคิดเป็นสัดส่วนประมาณ ร้อยละ 38
โดยวัตถุดิบและชิ้นส่วนประกอบหลักที่บริษัทมีการซื้อมาใช้ในกระบวนการผลิต ได้แก่
วัตถุดิบและชิ้นส่วนประกอบประเภทเหล็ก ยาง ลวด เม็ดพลาสติก และมอเตอร์ เป็นต้น

สำหรับคู่ค้าของบริษัทนั้นมีจำนวนหลายรายซึ่งส่วนใหญ่จะเป็นคู่ค้ากับบริษัทมาเป็นระยะเวลานาน
โดยมีคู่ค้า เพียง 2 ราย ที่มียอดสั่งซื้อรวมจากบริษัทในปี 2552 มากกว่าร้อยละ 10
ของยอดการสั่งซื้อรวมของบริษัท ได้แก่ ไฮเล็กซ์ คอร์-ปอเรชั่น และบริษัท ไทยซัมมิท มิทซูบะ
อิเล็คทริค แมนูแฟ็คเจอริ่ง จำกัด โดยคิดเป็นสัดส่วนร้อยละ 24 และร้อยละ 10 ตามลำดับ ทั้งนี้
วัตถุดิบและชิ้นส่วนประกอบหลักที่ซื้อจากไฮเล็กซ์ คอร์ปอเรชั่น ได้แก่
วัตถุดิบและชิ้นส่วนประกอบประเภทยาง ส่วนประกอบสำเร็จรูป (เช่น Bolt Joint, Boot
Assembly, Bracket Assembly, Cap Assembly, Carrier Plate และ Casing Cap
ที่ใช้ในการผลิตสายควบคุมและชุดควบคุมรางกระจกหน้าต่างรถยนต์) เหล็ก และเม็ดพลาสติก
เพื่อนำมาใช้ในการประกอบสายควบคุมรถยนต์และรถจักรยานยนต์
และชุดควบคุมรางกระจกหน้าต่างรถยนต์ สำหรับชิ้นส่วนประกอบหลักที่บริษัทสั่งซื้อจากบริษัท
ไทยซัมมิท มิทซูบะ อิเล็คทริค แมนูแฟ็คเจอริ่ง จำกัด ได้แก่ มอเตอร์
ซึ่งนำมาใช้ในการประกอบชุดควบคุม รางกระจกหน้าต่างรถยนต์
โดยสาเหตุที่บริษัทต้องจัดซื้อวัตถุดิบและชิ้นส่วนประกอบจากไฮเล็กซ์ คอร์ปอเรชั่นนั้น
เนื่องจากชิ้นส่วนประกอบดังกล่าวเป็นชิ้นส่วนประกอบที่ไม่สามารถผลิตในประเทศไทยได้
หรือปริมาณการผลิตไม่คุ้มที่จะผลิตเอง หรือไม่สามารถจัดหาวัตถุดิบจากแหล่งภายในประเทศไทยได้
ดังนั้น การซื้อจากไฮเล็กซ์
คอร์ปอเรชั่นซึ่งเป็นผู้ถือหุ้นใหญ่ของบริษัทที่มีนโยบายในการสนับสนุนด้านวัตถุดิบและชิ้นส่วนประกอบที่มีคุณภาพและราคาที่แข่งขันได้ให้กับบริษัทในกลุ่มของไฮเล็กซ์
คอร์ปอเรชั่นอยู่แล้ว จึงเป็นวิธีที่เหมาะสม อย่างไรก็ตาม
บริษัทไม่ได้ทำสัญญาที่กำหนดให้บริษัทจะต้องจัดซื้อวัตถุดิบและชิ้นส่วนประกอบจากไฮเล็กซ์
คอร์ปอเรชั่นแต่อย่างใด

สำหรับสัดส่วนการสั่งซื้อนั้น บริษัทมีการสั่งซื้อจากคู่ค้าหลายราย
จากการที่บริษัทไม่ได้สั่งซื้อวัตถุดิบและชิ้นส่วนประกอบจากคู่ค้ารายใดเกินกว่าร้อยละ 30
ของยอดการสั่งซื้อวัตถุดิบและชิ้นส่วนประกอบรวมนั้น
บริษัทจึงไม่ได้พึ่งพาการจัดซื้อวัตถุดิบและชิ้นส่วนประกอบจากคู่ค้ารายใดรายหนึ่งเป็นสำคัญ
และเนื่องจากบริษัทมีคู่ค้าหลายราย
ทำให้หากเกิดปัญหาในการจัดหาวัตถุดิบและชิ้นส่วนประกอบจากคู่ค้ารายใดรายหนึ่ง
บริษัทจะยังสามารถจัดหาวัตถุดิบและชิ้นส่วนประกอบทดแทนที่มีคุณภาพในระดับเดียวกันจากคู่ค้ารายอื่นได้

4.3.4 ผลกระทบต่อสิ่งแวดล้อม

บริษัทกำหนดมาตรฐานการจัดการสิ่งแวดล้อมไว้อย่างเข้มงวดและถือเป็นนโยบายหลักของบริษัท
ซึ่งผลจากการดำเนินการด้านการจัดการสิ่งแวดล้อมที่ได้มาตรฐาน
ทำให้บริษัทได้รับประกาศนียบัตรรับรองคุณภาพของระบบการจัดการสิ่งแวดล้อม (ISO14001) จาก
TUV ตั้งแต่ปี 2543 นับเป็นผู้ประกอบการอันดับต้น ๆ ในอุตสาหกรรมนี้
ที่ได้รับการรับรองคุณภาพการจัดการสิ่งแวดล้อม

บริษัทได้ทำการปรับปรุงพัฒนาอย่างต่อเนื่อง
เพื่อยกระดับการจัดการด้านสิ่งแวดล้อมให้ทันสมัยและสอดคล้องเหมาะสมกับทิศทางของโลกอุตสาหกรรมในปัจจุบัน
โดยกำหนดให้มีการปรับปรุงนโยบายด้านสิ่งแวดล้อมทุก ๆ 5 ปี
และประชาสัมพันธ์ไปยังพนักงานทุกระดับให้รับทราบ

โดยมีนโยบายด้านสิ่งแวดล้อมในปี 2553 ดังนี้

ใช้ทรัพยากรธรรมชาติอย่างคุ้มค่า เป็นสถานประกอบการไร้มลพิษ ปลอดภัยต่อทุกชีวิต
เป็นมิตรต่อสิ่งแวดล้อม หยุดโลกร้อนด้วยมือเรา

1)  มุ่งมั่นในการใช้ทรัพยากรอย่างมีประสิทธิภาพ
    ควบคุมและลดปริมาณการใช้พลังงานตลอดจนทรัพยากรธรรมชาติ

2)  ร่วมกักกันสารอันตรายในวัตถุดิบอย่างถูกต้อง เพื่อป้องกันการก่อเกิดมลพิษและลดภาวะโลกร้อน
    อันจะนำไปสู่การทำลายสิ่งแวดล้อม

3)  มุ่งมั่น แก้ไข ป้องกัน
    และควบคุมมลพิษที่เกิดจากกิจกรรมของทางบริษัทที่กระทบกับพนักงานอย่างเต็มความสามารถ
    และสอดคล้องกับข้อกำหนดทางกฎหมาย

4)  ปฏิบัติตามกฎหมาย ระเบียบ ข้อกำหนดต่าง ๆ ที่เกี่ยวข้องกับสิ่งแวดล้อมอย่างต่อเนื่อง

5)  สื่อสาร เผยแพร่นโยบายสิ่งแวดล้อมต่อสาธารณะชนอย่างเปิดเผย
    และเป็นสื่อกลางเพื่อสร้างจิตสำนึกในการพิทักษ์รักษาสิ่งแวดล้อมแก่บุคลากรทุกระดับในบริษัท

บริษัทกำหนดให้พนักงานที่ทำงานในส่วนการผลิตและงานที่มีโอกาสเสี่ยงที่จะเกิดอุบัติเหตุหรือสัมผัสกับสารเคมีหรือของเสียต่าง
ๆ ต้องสวมอุปกรณ์ป้องกันให้ครบถ้วน และมีการตรวจสอบคุณภาพของอุปกรณ์ป้องกันอย่างสม่ำเสมอ
ตลอดจนมีการตรวจสอบการปฏิบัติตามกฎในเรื่องความปลอดภัยอย่างเคร่งครัด

กระบวนการผลิตและเครื่องจักรปัจจุบันของบริษัทก่อให้เกิดฝุ่นควันเล็กน้อย
แต่ไม่เกินค่ามาตรฐานของอุตสาหกรรม ในส่วนน้ำนั้นมีเพียงน้ำเสียจากการใช้ประจำวัน
ซึ่งถูกระบายลงบ่อบำบัด และหยอดจุลินทรีย์เพิ่มเติมเพื่อช่วยให้ค่าไขมันและน้ำมันลดลงต่ำที่สุด
ก่อนจะออกไปยังลำรางสาธารณะต่อไป

ของเสียจากกระบวนการผลิต สามารถแยกออกเป็น 3 ประเภทใหญ่ ๆ คือ (1) ขยะอันตราย (2)
ขยะที่สามารถขายและนำกลับมาใช้ได้อีก (Recycled) และ (3) ขยะทั่วไป
โดยบริษัทมีกรรมวิธีบำบัดขยะแต่ละประเภทแตกต่างกัน ดังนี้

ประเภทขยะ และกรรมวิธีการบำบัด

+---------------+-----------------+----------------+------------------+
|               | ขยะอันตราย       | ขยะ Recycled   | ขยะทั่วไป          |
+---------------+-----------------+----------------+------------------+
| ประเภทขยะ     | - น้ำมันเครื่องเก่า  | - เศษกระดาษ    | - ถุงมือพลาสติกทั่วไป |
|               |                 | ดีบุก สังกะสี      |                  |
|               | -               |                | เศษอาหาร         |
|               | สิ่งของปนเปื้อนต่าง  | เศษไม้          |                  |
|               | ๆ เช่น           |                |                  |
|               |                 |                |                  |
|               | ถุง              |                |                  |
|               | มือที่ใช้ในการทำงาน |                |                  |
+---------------+-----------------+----------------+------------------+
| กรรมวิธีบำบัด    | -               | -              | -                |
|               | ส่งให้บริษัทกำจัดขยะ | ขายเ           | ส่งให้บริษัทกำจัดขยะ  |
|               |                 | พื่อนำกลับไปใช้ใหม่ |                  |
|               |                 |                | ดำเ              |
|               |                 |                | นินการตามวิธีการของ |
|               |                 |                |                  |
|               |                 |                | ประเภทขยะนั้น ๆ    |
+---------------+-----------------+----------------+------------------+

ในการกำจัดขยะอันตราย
บริษัทได้ว่าจ้างผู้เชี่ยวชาญที่มีใบอนุญาตกำจัดของเสียให้เป็นผู้ดำเนินการโดยเฉพาะ
และรายงานการกำจัดขยะอันตรายต่อกรมโรงงานอุตสาหกรรมเป็นประจำทุกเดือน
ซึ่งการจัดการสิ่งแวดล้อมของบริษัทเป็นไปตามข้อบังคับของกรมโรงงานอุตสาหกรรมและการนิคมอุตสาหกรรมอมตะทุกประการ

นอกเหนือจากการกำจัดขยะโดยคำนึงถึงความปลอดภัยแล้ว
บริษัทยังจัดให้มีการจัดกิจกรรมภายในเพื่อลดการใช้พลังงานและวัสดุสิ้นเปลืองอย่างต่อเนื่อง เช่น

โครงการจัดเก็บข้อมูลดิจิตอล (Data Electronics)

บริษัททำการแปลงเอกสารให้อยู่ในรูป .pdf และเก็บไว้ที่ฐานข้อมูลกลาง (server)
โดยเริ่มตั้งแต่กลางปี 2550 ต่อมาได้ขยายผลและปรับปรุงพัฒนาอย่างต่อเนื่องทุกปีโดย

1.  นำข้อมูลที่มีผู้ใช้ร่วมกันหลายฝ่ายมาใส่ไว้ที่ฐานข้อมูลกลาง
    สร้างความสะดวกในการเรียกใช้งาน และช่วยลดพื้นที่การจัดเก็บซ้ำซ้อนไปได้มาก
    อีกทั้งมีความปลอดภัยสูง โอกาสที่ข้อมูลจะสูญหายมีน้อยมาก
    เนื่องจากมีผู้ดูแลรักษาระบบคอยตรวจสอบ และมีการสำรองข้อมูลอย่างสม่ำเสมอ

2.  จัดสรรพื้นที่จัดเก็บข้อมูลแบบดิจิตอล สำหรับพนักงานนำข้อมูลเกี่ยวกับงานไปเก็บไว้
    โดยได้มีการกำหนดสิทธิ์การเข้าใช้ การเรียกดูข้อมูล
    และปริมาณข้อมูลที่สามารถนำไปเก็บไว้ให้เหมาะสมกับตำแหน่งหน้าที่ของพนักงาน

3.  การนำระบบปฏิบัติการ SAP มาใช้ ซึ่งเพิ่มประสิทธิภาพการทำงานขององค์กรแล้ว
    ยังสามารถลดปริมาณการใช้กระดาษในทุกระบบงานของฝ่ายงานต่าง ๆ ได้อย่างมาก
    โดยทั้งระบบดำเนินการโดยผ่านข้อมูลทางคอมพิวเตอร์
    จึงลดความสิ้นเปลืองในการใช้กระดาษลงได้มาก

ผลดีในแง่การลดภาวะโลกร้อน ช่วยประหยัดพลังงานและวัสดุสิ้นเปลืองคือ
สามารถลดปริมาณกระดาษลงได้มาก เนื่องจากไม่ได้เก็บข้อมูลในรูปเอกสาร
รวมทั้งช่วยประหยัดพลังงานที่ต้องใช้ในการจัดเก็บข้อมูลในคอมพิวเตอร์ส่วนตัว
ซึ่งระบบจะต้องทำการสำรองข้อมูลให้ทีละเครื่อง ๆ

โครงการกักกันสารอันตรายในวัตถุดิบ (SOC-Substance of concern)

เพื่อกักกันสารอันตรายหรือสารต้องห้ามในวัตถุดิบที่รับจากผู้ส่งมอบ ประกอบไปด้วยโลหะหนัก 4 ชนิด
คือ ตะกั่ว, ปรอท, แคดเมี่ยม, และโครเมี่ยม
โดยบริษัทกำหนดให้ผู้ส่งมอบต้องนำวัตถุดิบไปตรวจสอบหาสารอันตรายดังกล่าวยังสถาบันที่ได้มาตรฐาน
เพื่อยืนยันและรับรองว่าวัตถุดิบที่ส่งมอบให้บริษัท
ใช้ผลิตนั้นไม่มีส่วนประกอบของสารอันตรายเกินกว่ามาตรฐานที่กำหนดไว้
ซึ่งจะช่วยลดการใช้สารที่ก่อให้เกิดอันตรายต่อสุขภาพและสิ่งแวดล้อม ตลอดจนเป็นการลด "ขยะพิษ"
ด้วยเริ่มดำเนินโครงการปี 2553

โครงการลดปริมาณการใช้ถุงมือและผ้า

บริษัทได้ดำเนินโครงการลดปริมาณการใช้ถุงมือและผ้าอย่างต่อเนื่อง
เพื่อให้เกิดการใช้ทรัพยากรอย่างมีคุณค่าและได้ประโยชน์สูงสุด
เป็นสร้างจิตสำนึกกับพนักงานในการใช้ทรัพยากร
และสนองนโยบายการจัดการด้านสิ่งแวดล้อมขององค์กร

  โครงการลดการใช้พลังงานไฟฟ้า

บริษัทได้ดำเนินโครงการลดการใช้พลังงานไฟฟ้าอย่างต่อเนื่อง
โดยดำเนินการเปลี่ยนหลอดไฟเป็นแบบประหยัดไฟทั้งหมด
มีการติดตั้งอุปกรณ์ควบคุมกระแสไฟฟ้าที่เครื่องจักร และดำเนินการตรวจจุดที่มีลมรั่วในสายการผลิต
เพื่อสร้างจิตสำนึกในการลดการใช้ไฟฟ้าและทรัพยากร
รวมทั้งส่งเสริมให้มีการลดการใช้ไฟฟ้าในทุกส่วนงาน

โครงการหมุนเวียนเม็ดพลาสติกนำกลับมาใช้งานใหม่ (อยู่ในช่วงการศึกษาสำรวจและทดลอง)

  -----------------------------------------------------------------------
  บริษัทได้เริ่มศึกษาสำรวจและหาข้อมูลในเรื่องเกี่ยวกับการนำเม็ดพลาสติกกลับมาใช้ใหม่
  เนื่องจากปัจจุบันมีเศษพลาสติกเหลือจากการขึ้นรูป และจากกระบวนการต่าง ๆ อยู่พอสมควร
  หากมีการหมุนเวียนนำกลับมาใช้ใหม่ จะช่วยลดขยะที่มีผลกระทบต่อสิ่งแวดล้อม ช่วยลดโลกร้อน
  และลดความสูญเปล่าต่าง ๆ ได้

  -----------------------------------------------------------------------

โครงการที่เกี่ยวข้องกับสิ่งแวดล้อมทั้งหมดรับผิดชอบโดยคณะกรรมการสิ่งแวดล้อม
มีตัวแทนฝ่ายบริหารเป็นประธาน และมีการกำหนดคณะทำงานสำหรับแต่ละโครงการอย่างชัดเจน
มีการประชุมคณะกรรมการสิ่งแวดล้อมเพื่อติดตามผลทุก ๆ ไตรมาส
และสรุปเป็นรายงานส่งให้กับผู้บริหารอย่างสม่ำเสมอ นอกจากนี้
ในกรณีที่พนักงานพบสภาพการทำงานที่ไม่ปลอดภัยหรือบริเวณที่มีสิ่งแวดล้อมไม่เหมาะสม
ก็สามารถกรอกแบฟอร์มเพื่อแจ้งหรือร้องเรียนต่อคณะกรรมการสิ่งแวดล้อมได้ทันที
และประธานคณะกรรมการจะต้องตอบเป็นลายลักษณ์อักษรและดำเนินการแก้ไขภายในกำหนด

บริษัทให้ความสำคัญกับการจัดการทางด้านสิ่งแวดล้อมเป็นอย่างมาก
ทั้งยังดำเนินการเพื่อพิจารณาหาแนวทางและโครงการใหม่ ๆ
เพื่อเป็นการปรับปรุงพัฒนาอย่างต่อเนื่อง
และตระหนักถึงหน้าที่ที่จะต้องรับผิดชอบในคุณภาพชีวิตต่อพนักงานของบริษัทเองและต่อชุมชนรอบด้าน

4.3.5 งานที่ยังไม่ได้ส่งมอบ

- ไม่มี –